Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 83

e) Geostatisztikai szakismeretek Az ásványlelőhely mintái, az ásványtelepek paramétereinek értékelése matematikai statisztikai módszerekkel, korrelációs vizsgálatok, sztochasztikus kapcsolatok, a telepparaméterek mérési adatainak homogenitás vizsgálata, variogram vizsgálatok, lineáris becslési eljárások, vetőstatisztika, ásványtelepek paramétereinek változékonysága, a paraméterek előrejelzése, az ásványtelepek kutatásának tervezési szempontjai, az ásványvagyon mennyiségének és szórásának meghatározása, a geostatisztikai számítási eredmények kockázati vizsgálata. Mindezek a képzési idő mintegy 40%-át teszik ki. A 3. pont szerinti egyéb természettudományi vagy mérnöki szakon szerzett egyetemi oklevéllel rendelkezők számára az adott szak képesítési követelményeire tekintettel az intézmény a szakirányú továbbképzési szak elvégzéséhez szükséges matematikai alapismeretek (matematikai analízis, valószínűségelmélet stb.) megszerzését írhatja elő a 4. pontban jelzett tanórákon kívüli időben.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes